(માનસી પટેલ) વિધ્નહર્તાની સવારી વાજતે ગાજતે આવી પહોંચી ગઇ છે. ભાદરવાની ચોથે સહુ કોઈએ ઘરમાં તો શેરીમાં હોશે હોશે સિદ્ધિ વિનાયકની પધરામણી કરાવી હતી. અને અલગ અલગ થીમ સાથે તથા સજાવટ સાથે સૌએ ગણપતિની પધરામણી કરાવી હતી. અબીલ ગુલાલની છોળો તથા ગણપતિ બાપ્પા મોરયાના નાદ સાથે વાતાવરણમાં ભક્તિભાવ ફેલાઈ ગયો હતો. તો બાળકો તો પોતાના વ્હાલા ગણેશને એક દો તીન ચાર, ગણપતિ દાદ સુપરસ્ટારના જય ઘોષથી વધાવતા નજરે પડ્યા હતા.